Nyeste Skilderie af Kiøbenhavn, 1822-10-12
Ved denne Leilighed caracteriserede Napoleon, adskillige andre Generaler. Lasnes var, da jeg først tog mig af ham, et uvidende Menneske. Hans Opdragelse var meget forsømt. Men han uddannede sig selv, og, efter de beundringsværdige Fremskridt, han gjorde, vilde han blevet en General af første Rang. Han havde deeltaget i 54 regelmæssige Feldtslag og 300 Fægtninger af forskjellig Art. Han besad en usædvanlig Tapperhed: kold i Faren, med et skarpt, gjennemtrængende Blik, der satte ham istand til at benytte sig af enhver Leilighed, der tilbød sig ham. Heftig og fremfusende i sine Udtryk, endog ofte i min Nærværelse, var han mig dog lidenskabeligen hengiven. Selv i det heftigste Udbrud af hans Vrede taa lede han aldrig, at Nogen i sine bemærkninger stemte imod mig. Derfor vare saadanne Øieblikke farlig for dem, der talde med ham; thi han undlod næsten aldrig at komme frysende af Harme til mig, for at sige mig, at den eller hiin ikke var at stole paa. - Massena var en Mand af ypperligt Talent. Men de Foranstaltninger, han gjorde førend Slaget, pleiede dog at være urigtige, først naar de Døde faldt rundt omkring, handlede han med den Sindighed, som tidligere havde været nødvendig. Midt blandt de Døende og Døde, under en Hvislen af de Kugler, der bortreve dem, som stode ham nærmest, vaagnede Massena; da var han det selv; da gav han Befalinger og føiede de fornødne Anstalter, med det største Jevnsind og fuldkommen Jndsigt. Det er den sande Blodsadel. Man har rigtigen bemærket om Massena, at han aldrig begyndte at handle forstandigen, førend Slaget havde vendt sig imod ham. Han var imidlertid dog en Gau tyv. Liverandeurerne og Krigscommissairerne maatte altid deele Profiten med ham. Jeg tilbød ham ofte, at gjøre ham en Foræring af 800,000 eller 1 Mill. Fr. Men det var eengang blevet ham saaledes til Vane, at han stedse udstrakte Haanden efter Penge. Derfor var han ogsaa hadet af Soldaterne, der fire eller fem Gange reiste sig imod ham. - Pichegru havde været Repetitør i Brienne, og givet mig Underviisning i Mathematiken, da jeg var omtrent 10 Aar gammel. Han besad grundige Kundskaber denne Videnskab. Som General havde han ingen ringe Talenter og var Moreau meget overlegen, endskjøndt han aldrig har udrettet overordentlig store Ting, da hans Vaabens heldige Fremgang i de hollandske Feldttoge for størstedelen vare en Følge af Slaget ved Fleurus. Efterat han havde forbundet sig med Bourbonnerne, opoffrede han næsten 20,000 af sine Soldaters Liv, i det han forsætligen førte dem til Fienden, som han havde underrettet om sin Hensigt. Han kom engang i Strid med Kleber, paa en Tid, da han, istedet for at marschere med sin Armee mod Maynz, som han burde gjort, førte den største Deel af samme hen til en anden Punkt, hvor, efter Klevers Forsikkring, et ringe Antal var tilstrækkeligt til en blot Demonstration. Den Gang gieldte det kunfor en dum Streg; men bedre hen opdagede man, at det havde været Forræderie. Et af Pichegrus Projecter var det, at Ludvig skulde indfinde sig hos den Armee, han anførte, og derpaa udraabes til Konge; men, for at forvisse sig om det gode Udfald, maatte en stor Sum Penge medbringes, fordi, som han udtrykte sig, de Ord: "Kongen leve!" ligge dybt i Halsen og megen Viin behøvedes for at bringe dem ud deraf. (Fortsættes.